****

**STAR**

**VZGOJNI NAČRT**

**OŠ ŠENČUR**

Vse predlagane spremembe vnašate v star dokument; vsak aktiv naj se odloči za eno barvo pisave (za barvo napišite, kdo je vnesel spremembe)

**Npr. Popravek (aktiv XY)**

**Dopolnitev (aktiv Športa)**

* **Aktiv 4. razreda**

**Dopolnitev (aktiv 2. r)**

* **Dopolnitev aktiv OPB**
* **Dopolnitev naravoslovni aktiv**
* **Dopolnitev aktiv 3. r**
* **Šolska svetovalna služba**
* **Aktiv 1. razreda**

**september 2016**

**VSEBINSKO KAZALO**

[1 VIZIJA OŠ ŠENČUR 3](#_Toc461614845)

[2 TEMELJNE VREDNOTE 3](#_Toc461614846)

[3 VZGOJNA NAČELA 4](#_Toc461614847)

[4 PREVENTIVNE VZGOJNE DEJAVNOSTI 4](#_Toc461614848)

[4.1 DEJAVNOSTI NA POSAMEZNIH NIVOJIH ŠOLE 5](#_Toc461614849)

[RAVEN CELOTNE ŠOLE 5](#_Toc461614850)

[RAVEN POSAMEZNEGA ODDELKA, SKUPINE UČENCEV ALI POSAMEZNEGA UČENCA 6](#_Toc461614851)

[4.2 SVETOVANJE IN USMERJANJE UČENCEV 7](#_Toc461614852)

[4.3 POHVALE, PRIZNANJA IN NAGRADE 7](#_Toc461614853)

[5 VZGOJNI POSTOPKI 8](#_Toc461614854)

[5.1 RESTITUCIJA (POVRAČILO ŠKODE) 8](#_Toc461614855)

[5.2 MEDIACIJA 8](#_Toc461614856)

[6 VZGOJNI UKREPI 8](#_Toc461614857)

[7 VZGOJNI OPOMINI 9](#_Toc461614858)

[8 SODELOVANJE S STARŠI IN OKOLJEM 10](#_Toc461614859)

[ODGOVORNOSTI STARŠEV 11](#_Toc461614860)

[OBVEŠČANJE STARŠEV 11](#_Toc461614861)

[9 URESNIČEVANJE IN SPREMLJANJE VZGOJNEGA NAČRTA 12](#_Toc461614862)

Vzgojni načrt šole je dokument, oblikovan v skladu s 60. d členom ZOŠ.

Z vzgojnim načrtom šola določi načine doseganja in uresničevanja ciljev in vrednot iz 2. člena tega zakona, ob upoštevanju potreb in interesov učencev ter posebnosti širšega okolja. Vzgojni načrt vsebuje vzgojne dejavnosti in oblike vzajemnega sodelovanja šole s starši ter njihovo vključevanje v uresničevanje vzgojnega načrta.

Vzgojne dejavnosti so proaktivne in preventivne dejavnosti, svetovanje, usmerjanje ter druge dejavnosti (pohvale, priznanja, nagrade, vrste vzgojnih ukrepov in podobno), s katerimi šola razvija varno in spodbudno okolje za doseganje ciljev iz 2. člena tega zakona.

Pri pripravi vzgojnega načrta sodelujejo strokovni delavci šole ter učenci in starši. Vzgojni načrt sprejme svet šole na predlog ravnatelja po postopku, kot je določen za letni delovni načrt.

O uresničevanju vzgojnega načrta ravnatelj najmanj enkrat letno poroča svetu staršev in svetu šole. Poročilo je sestavni del letne samoevalvacije šole.

Vzgojni načrt je oblikovan v skladu s sprejeto vizijo.

# VIZIJA OŠ ŠENČUR

**Ustvarjalno šolsko delo, dobri medsebojni odnosi in spoštovanje so naše vodilo in naš cilj.**

# TEMELJNE VREDNOTE

Podlaga pri izboru vrednot šole so družbeno sprejete vrednote, zapisane v Ustavi RS, Zakonu o osnovni šoli, Beli knjigi o izobraževanju, Smernicah kurikularne prenove, konvencijah o človekovih in otrokovih pravicah, evropskih resolucijah o vzgoji in izobraževanju, poročilu Delorseve komisije in drugih dokumentih.

Starši, učenci in učitelji naše šole prepoznavajo naslednje vrednote kot najbolj aktualne, zato jih vzgojni načrt podrobneje opredeljuje:

**ODGOVORNOST,** ki jo izkazujejo **učenci** s svojo vztrajnostjo, potrpežljivostjo, izpolnjevanjem svojih dolžnosti in upoštevanjem šolskega reda; **strokovni delavci**, ki odgovornost izkazujejo s svojo strokovnostjo, ustvarjalnostjo, pravičnostjo, omogočanjem zdravega okolja, doslednostjo in spoštljivostjo, ter **starši,** ki jo izkazujejo s svojo skrbnostjo, sodelovanjem s šolo, vzpodbujanjem otroka in spremljanjem njegovega razvoja.

**SPOŠTOVANJE** oz. medsebojno spoštovanje je pogoj za uspešnost pri doseganju naših ciljev, zato se medsebojno poslušamo, smo strpni drug do drugega, priznavamo in sprejemamo drugačnost, se medsebojno vzpodbujamo in skupaj iščemo rešitve.

**ZNANJE**, ki nam odpira poti in nam omogoča, da skupaj razvijamo ustvarjalnost, vedoželjnost, uspešnost, aktivnost in uporabnost znanja.

Spoštovanje teh vrednot je odgovornost vseh delavcev šole, učencev in njihovih staršev.

# VZGOJNA NAČELA

Na šoli smo izpostavili nekaj načel oz. poglavitnih odgovornosti, ki se jih bomo držali in za katera smo prepričani, da nam bodo pomagala na poti do uspeha:

1. Vzgajali bomo v duhu skupnih vrednot (splošnih in tistih, ki jih bomo v posameznem šolskem letu dodatno poudarjali), še posebej z lastnim zgledom in doslednostjo.
2. Spodbujali bomo medsebojno pomoč, spoštovanje, sodelovanje in zaupanje med učitelji, učenci in starši.
3. Krepili bomo zavedanje, da skupaj s pravicami pridejo tudi dolžnosti ter privzgajali odgovornost vsakega za svoj razvoj, dejanja in lastno prihodnost.
4. Uporabljali bomo svoje znanje in izkušnje za kakovostno opravljanje svojega dela ter se stalno strokovno izpopolnjevali na svojem področju.
5. Skupaj z učenci bomo zagotavljali nemoteno izvajanje pouka.
6. Skrbeli bomo za varnost in zaščito učencev.
7. Spodbujali bomo pridobivanje delovnih navad ter samostojno razmišljanje in ustvarjalnost.
8. Vzgajali bomo v duhu strpnosti drug do drugega, sprejemanja različnih oblik drugačnosti ter odpravljanja vsakršnega nasilja do sebe ali drugih.
9. Na probleme se bomo odzivali, jih reševali sproti skupaj z učenci, po potrebi s starši; spodbujali bomo aktivno vlogo učencev pri vzgojnih vprašanjih.
10. Spodbujali bomo k pozitivni osebni naravnanosti, prijaznosti in prispevanju k dobri šolski klimi.
11. Spodbujali bomo zdrav način življenja in osebno urejenost.
12. Prizadevali si bomo za timsko delo in dosledno uresničevali skupne cilje in dogovore.

# PREVENTIVNE VZGOJNE DEJAVNOSTI

Preventivne vzgojne dejavnosti izhajajo iz vizije in vrednot osnovne šole ter potreb učencev in okolja. Šola z vzgojnimi dejavnostmi skuša oblikovati okolje, v katerem učenci zadovoljujejo temeljne telesne, duševne in socialne potrebe (varnost, sprejetost, individualnost, uspešnost, ustvarjalnost, sprostitev ipd.), razvijajo samostojnost in pozitivno samopodobo ter pridobijo čut za odgovornost.

Tematsko usmerjene vzgojne dejavnosti šole, ki bodo poleg splošnih vrednot še posebej spodbujale izbrane vrednote odgovornost, spoštovanje in znanje, se bodo organizirale v okviru ur oddelčne skupnosti, dni dejavnosti, interesnih dejavnosti, šolskih projektov, ob drugih aktualnih priložnostih in vsakodnevnem življenju v šoli.

Posebno pozornost bomo posvetili temam, kot so: medvrstniško nasilje, komunikacija, odnosi med vrstniki, medvrstniška pomoč, razvijanje socialnih veščin, ustrezno in sprejemljivo reševanje konfliktov, odnosi med spoloma, strpnost, odvisnosti, zdravo življenje, sprejemanje drugačnosti, spoštovanje starejših …

Izvajali bomo preventivne dejavnosti za preprečevanje zasvojenosti, nasilništva in drugih odklonskih pojavov ter dejavnosti, ki povezujejo učence, delavce šole, starše in lokalno skupnost, ter skrbeli za medgeneracijsko povezovanje in sodelovanje.

Prav posebno pozornost bomo namenili spoznavanju, učenju in razvijanju moralnih vrednot, sprejemanju odgovornosti za svoje vedenje in kritično vrednotenje lastnega vedenja in vedenja vrstnikov. Šola bo spodbujala vse oblike povezovanja, sodelovanja in vključevanja staršev v življenje in delo šole. Prizadevali si bomo za takojšnje in načrtno reševanje problemov, težav in konfliktov.

## DEJAVNOSTI NA POSAMEZNIH NIVOJIH ŠOLE

Vzgojne dejavnosti se določijo za vsako šolsko leto in so konkretne oblike izvajanja naših vzgojnih prizadevanj. Pobudo za določeno obliko vzgojne dejavnosti lahko podajo učenci, učitelji ali starši; naslovijo jo na vodstvo šole, na razrednika ali učiteljsko skupino za vzgojni načrt.

Naša vzgojna prizadevanja bomo uresničevali na naslednjih ravneh:

### RAVEN CELOTNE ŠOLE

|  |  |
| --- | --- |
| **DEJAVNOSTI** | **IZVAJALCI** |
| * **različne oblike spodbujanja učencev k vzgojnim ciljem**: promocija vizije šole, spodbudne misli v prostorih šole, krasitev panojev s tematskimi plakati, tematski meseci spodbujanja določene socialne veščine (npr. pozdravljanje, prijaznost, medsebojna pomoč); | * vsi zaposleni šole; |
| * **dejavnosti, ki povezujejo** učence, delavce šole, starše in lokalno skupnost: kulturne in druge prireditve, neformalna druženja…; | * vsi zaposleni šole; |
| * **preventivne dejavnosti** za učenje reševanja težav, razvijanje pozitivnega samovrednotenja in močnih točk učencev ter hkratno preprečevanje zasvojenosti, nasilništva in drugih odklonskih pojavov; izvajamo jih glede na razvojno stopnjo učencev (samopodoba, reševanje konfliktov, odnosi med spoloma, spopadanje s stresom, sprejemanje odločitev, pozitivno razmišljanje, oblikovanje jasnega protokola v primeru neželenega vedenja, ki je poenoten, s katerim so seznanjeni vsi učenci in njihovi starši ter ga vsi učitelji upoštevajo );   Predlagamo naslednji protokol:   1. Opozorilo. 2. Presedi se. 3. Asistenca. 4. Obvestilo staršem. 5. Pogovor z ravnateljem. 6. Vzgojni ukrep. | * tematske delavnice razrednikov, * svetovalne službe in zunanji izvajalci * Določiti časovni okvir izvedbe |
| * **aktivno vključevanje učencev** v načrtovanje, izvajanje, vrednotenje učenja in dela v skladu z njihovimi zmožnostmi in s tem **razvijanje socialnih veščin** ter navajanje k procesom samovrednotenja, samokontrole ter spodbujanja zavedanja svobode in odgovornosti za posledice lastnega vedenja; | * individualne ure pomoči, * svetovalna služba; |
| * **spodbujanje vrstniške pomoči, prostovoljnega dela ter zbiralnih in drugih humanitarnih akcij;** | * sprotno ob vsakodnevnih aktivnostih s strani vseh zaposlenih, v razredu in med odmori ter v okviru interesnih dejavnosti; |
| * **sodelovanje na različnih natečajih**; | * vodje natečajev; |
| * **sodelovanje v projektih (mednarodnih, razvojnih, šolskih in drugih konkretnih vzgojnih vsebinah**, ki pomembno oblikujejo življenje in delo šole (npr. šolski časopis, šolski radio, šolski parlament); | * vodje dejavnosti oz. vsi sodelujoči zaposleni; |
| * **osveščanje učencev** na področjih nasilja, uživanja alkohola in drog, kajenja; učence na razrednih urah in delavnicah obveščamo o načinih iskanja ustrezne pomoči; | * vsi zaposleni šole; |
| * **skrb za aktivno preživljanje časa** učencev pred poukom in po njem ter med odmori, (jutranje varstvo, interesne dejavnosti, dopolnilni in dodatni pouk, knjižnica, podaljšano bivanje itd.); | * vodje dejavnosti, dežurni učitelji oz. vsi zaposleni šole; |
| * **organizacija programa dodatnih izobraževanj za učence, učitelje in starše**: pri tem izhajamo iz ugotovljenih potreb in izraženih interesov staršev, učiteljev in učencev (šola za starše, posamezna predavanja in delavnice); | * vodstvo šole v sodelovanju s svetovalno službo. |
| * **organizacija tečajev prve pomoči vsako leto (od vrtca dalje, otroci in zaposleni). (na 3 leta?)** | * vodstvo šole |

### RAVEN POSAMEZNEGA ODDELKA, SKUPINE UČENCEV ALI POSAMEZNEGA UČENCA

Ker je oddelek razreda osnovna socialna skupina v šoli, bomo posebno pozornost namenili oblikovanju in razvijanju dobrih medsebojnih odnosov, občutku varnosti, zaupanju in sprejetosti s spodbujanjem ugodne socialne klime ter s poudarjanjem medsebojne povezanosti in sodelovanja.

To bomo poskušali doseči na naslednje konkretne načine:

* vsak učitelj na svoji uvodni uri posveti nekaj časa **vzgojnim spodbudam**- učencem razloži njihove dolžnosti ter jih motivira za dobre medsebojne odnose in odgovorno ravnanje do učnih obveznosti;
* razredniki na uvodnih urah v oddelku ter na prvem roditeljskem sestanku **predstavijo vizijo šole, glavne vrednote v šolskem letu in pravila šolskega reda;**
* razrednik tematsko oblikuje razredne ure med šolskim letom glede na vzgojne cilje oddelka in aktualna dogajanja v oddelku **ob podpori šolske svetovalne službe**;
* razrednik skupaj z učenci **skrbi za lep izgled matične učilnice** (npr. napisi, pozitivne misli, praznična okrasitev, fotografije in izdelki učencev, stenske slike); razredniki **skrbno spremljajo svoj razred** ter dogajanja med učenci, se odzivajo na probleme razreda ali posameznikov v razredu in pri tem upoštevajo razvojni nivo učencev, posebnosti posameznih učencev ter kontekst dogajanja - **pri reševanju težav po potrebi sodelujejo s starši in šolsko svetovalno službo**;
* tako razredniki kot ostali zaposleni **poudarjajo zgledno vedenje učencev** (npr. spoštljivost, sodelovanje, iskreno prijateljstvo, nesebičnost);
* vsi zaposleni se trudimo za razvijanje pozitivne in odprte komunikacije med učenci, učitelji in starši.
* (Ne pozabimo in zanemarimo vloge vseh učiteljev, ki vstopajo v učno skupino.)

## SVETOVANJE IN USMERJANJE UČENCEV

Vsi zaposleni se trudimo biti s svojim ravnanjem  **pozitiven zgled**, saj tudi tako v veliki meri usmerjamo učence k še boljšim rešitvam in načinom delovanja. Svetovanje in usmerjanje učencem pomaga pri njihovem razvoju, šolskem delu, odnosi z vrstniki in odraslimi ter pri reševanju težav, povezanih z enkratnimi ali občasnimi kršitvami šolskega reda.

Učenec se ob tem uči:

* oblikovati lastne cilje in strategije za njihovo uresničevanje;
* organizirati lastno delo za večjo učinkovitost in spremljati svojo uspešnost;
* razmišljati in presojati o svojih vedenjih in ravnanjih drugih ljudi;
* prevzemati odgovornost in sprejemati posledice svojih dejanj;
* empatičnega vživljanja v druge ter sprejemanja različnosti;
* opazovati lastna občutja, razmišljanja in vedenja;
* razumeti vzroke za neustrezna vedenja pri sebi in drugih;
* reševati probleme in konflikte;
* ustrezno ravnati v situacijah, v katerih je prisoten stres, strah, tesnoba, jeza, žalost, občutki sramu ali krivde, konflikti, apatičnost, frustracije, doživljanje neuspehov, depresija (čustvena inteligentnost) ter
* razvijati realno in pozitivno samopodobo in samospoštovanje.
* da imajo dejanja posledice,
* preden odreagirajo, razmislijo.

Svetovanje in usmerjanje poteka v obliki pogovorov med strokovnimi delavci šole (učitelji, svetovalna služba, vodstvo) ter učenci (po potrebi tudi starši), in sicer v času razrednih ur, govorilnih ur učiteljev in šolske svetovalne službe ter ob sprotnem reševanju problemov in drugih priložnostih. V primerih, ko strokovni delavec presodi, da se pri učencu pojavljajo težave in oblike vedenja, ki jih šolska obravnava ne more omiliti, izboljšati ali odpraviti, staršem predlaga obravnavo v zunanjih ustanovah psihološke in socialne pomoči.

## POHVALE, PRIZNANJA IN NAGRADE

Posebno obliko preventivnih vzgojnih dejavnosti predstavlja princip pohvale in tudi nagrade. Pohvala, če ni uporabljena prepogosto, otroku pomeni priznanje in zadoščenje ter na pozitiven način spodbudi socialno zaželeno vedenje. Pohvale, priznanja in nagrade učencem ali skupinam učencev lahko predlagajo: oddelčne skupnosti, razrednik, drugi strokovni delavci šole, mentorji dejavnosti, ravnateljica ali starši. Pohvalo, priznanj ali nagrado lahko pridobi posamezni učenec, skupina učencev ali oddelčna skupnost. Pohvala je lahko ustna ali pisna.

Pohvale in priznanja bomo podeljevali za:

* Odličnost, ustvarjalnost, radovednost, zanesljivost, odgovornost;
* za socialne (medsebojna pomoč) in komunikacijske spretnosti (nastopi);
* za prizadevno delo in sodelovanje (pri pouku, bralni znački, pevski zbor, interesne dejavnosti);
* za prostovoljno delo;
* dosežke na različnih področjih;
* ohranili bomo zapis v Knjigo odličnjakov.

Učenci so lahko tudi nagrajeni. Vrsto nagrade za posameznega učenca določi ravnatelj v sodelovanju z razrednikom oz. mentorjem. Nagrade se učencem podeljujejo v obliki pripomočkov, ki jih učenec lahko uporablja pri pouku ali drugih dejavnostih, knjižnih nagrad, nagradnih izletov, ogledov predstav ali drugih posebnih ugodnosti. Predlagamo vsakoletno podelitev nagrade enemu učencu v oddelku, ki je s svojim delom in vedenjem lahko zgled vsem ostalim učencem. Nagrado na zaključni prireditvi podeli ravnatelj.(Od 3. razreda naprej)

# VZGOJNI POSTOPKI

Vzgojni postopek omogoča učencu soočanje z napako, pripomore k uvidu vzroka za lastno ravnanje in je priložnost za učenje, napredek in spremembo. Omogoča, da učenec napako popravi.

Vzgojni postopek (razgovor) vodi učitelj, razrednik ali svetovalni delavec. Pogovori se zapišejo, realizacijo dogovorov spremlja oseba, ki je razgovor vodila ali razrednik.

## RESTITUCIJA (POVRAČILO ŠKODE)

Restitucija je oblika vzgojnega postopka, ko posameznik, ki je s svojim ravnanjem povzročil materialno ali moralno škodo drugemu, skupini ali šoli, to popravi. Posameznik se v postopku sooči s posledicami svojega ravnanja, sprejme odgovornost za takšno ravnanje in poišče načine, s katerimi svojo napako popravi oziroma se z oškodovancem dogovori za načine poravnave.

Poravnava je smiselno povezana s povzročeno psihološko, socialno ali materialno škodo, zahteva odločitev in napor tistega, ki je škodo povzročil, spodbuja pozitivno vedenje, poudarja vrednote. Kaznovalca ni, zato učenec ustvarjalno rešuje problem. Restitucijo lahko razumemo kot posebno polje vzgoje, katerega cilj je, da učenci kritično razmišljajo o svojem vedenju in da sami popravijo posledice slabo premišljenih dejanj.

## MEDIACIJA

Mediacija je postopek, v katerem se osebe, ki so v sporu, ob pomoči tretje osebe (mediatorja) pogovorijo ter ugotovijo, kje so točke njihovega spora, si izmenjajo stališča, izrazijo svoja mnenja, ideje, težave in strahove ter skušajo najti rešitev, ki bo ustrezna za vse v sporu. V mediaciji prevzameta sprti strani sami odgovornost za razrešitev nastalega konflikta. Proces mediacije vodi in usmerja mediator, ki je zaupna in popolnoma nevtralna oseba (strokovni delavec šole) in je ustrezno praktično in teoretično usposobljen.

## POVRAČILO MATERIALNE ŠKODE

Vsako ugotovljeno namerno poškodovanje šolskega inventarja (in osebne - učiteljeve lastnine) se vzpostavi v prvotno stanje; s popravilom ali novim inventarjem. Stroške krije povzročitelj. Se strinjamo v aktivu OPB + v naravoslovnem aktivu + aktiv 1. razreda

# VZGOJNI UKREPI

Vzgojni ukrepi so posledica kršitev pravil šolskega reda. Uporabljajo se, kadar učenci niso pripravljeni sodelovati pri reševanju problemov in so bile predhodno izvedene vse druge vzgojne dejavnosti. Učencem pomagajo spoznavati njihove obveznosti do drugih ljudi in pomen pravil v družbeni skupnosti. Izvajanje vzgojnih ukrepov je povezano z nudenjem podpore in vodenjem učenca ter iskanjem možnosti in priložnosti za spremembo neustreznega vedenja. Pri tem sodelujejo učenec, starši in strokovni delavci šole, ki skupaj oblikujejo predloge za rešitev.

**Vzgojni ukrepi:**

* Opozorilo.
* Sprememba sedežnega reda.
* Pisno ali ustno obvestilo razredniku ali staršem z namenom, da se starši z otrokom pogovorijo ali sklenejo dogovor glede otrokovega ravnanja v prihodnje.
* Opravljanje koristnih del:
  + čiščenje (učilnice, telovadnice, garderobe, drugih prostorov, okolice šole, snega…);
  + pomoč (dežurnemu učitelju, knjižničarju, hišniku…);
  + nudi pomoč vrstniku pri učenju;
  + dežurstvo v razredu, pomoč pri malici;
  + urejanje okolice, šolskih pripomočkov;
* Opravljanje neopravljenih obveznosti izven predvidenega časa v dogovoru s starši.
* Izdelava plakata, referata.
* **Ukinitev nekaterih pravic in ugodnosti,** ki so povezane, s pridobljenimi statusi učencev; ugodnostmi, ki jih šola nudi učencem izven predpisanih dejavnosti in standardov.
* **Povečan nadzor** nad učencem, ko je v šoli, a ne med poukom.
* **Zadržanje na razgovoru po pouku** v zvezi z reševanjem problemov.
* Kadar učenec pogosto ogroža varnost, ne upošteva navodil in zato šola ne more prevzeti odgovornosti za varnost in izvedbo pedagoškega procesa izven prostorov šole (dnevi dejavnosti, tabori, šole v naravi…), se za takega učenca organizira **dodatno spremstvo** ali **nadomestni vzgojno-izobraževalni proces v šoli.**
* **Začasni odvzem naprave ali predmeta**, s katerim učenec ogroža varnost ali onemogoča izvedbo pouka.
* Pogostejši razgovori s starši.
* Prepoved vstopanja ali uporabe določenih šolskih prostorov.
* Prepoved približevanja učencu (ko je le ta žrtev).
* **Odstranitev učenca od pouka- le v primeru, da zagotovimo spremljevalca, ki ga pospremi v sobo za umirjanje (vredno razmisleka)** izjemoma je mogoča, kadar učenec s svojim vedenjem onemogoča izvajanje pouka, kljub predhodni obravnavi (razen v primeru, ko gre za učenca s posebnimi potrebami). Cilj odstranitve je vzdrževanje jasno postavljenih mej, sprejemljivega vedenja in omogočanje resnega sodelovanja učenca in učitelja pri reševanju problema ter omogočanje nemotenega učenja drugih učencev v oddelku. Učenec v času odstranitve opravlja delo (ali se umirja) pod nadzorom strokovnega delavca. Strokovni delavec mu lahko pomaga pri reševanju problema, zaradi katerega ni pri pouku. V primeru odstranitve učenca od ure pouka mora učitelj z njim opraviti razgovor še isti dan, skupaj pregledata opravljeno delo in se dogovorita o nadaljnjem sodelovanju. V primeru, da se tovrstno moteče vedenje ponavlja, se pokliče starše, ki učenca prevzamejo in odpeljejo domov. Natančno izdelan protokol ravnanja – kdo učenca odpelje, kam ga odpelje, kolikokrat ga lahko odpelje. Česa se lahko poslužimo, če se neprimerno ponavlja oziroma ta ukrep ne dosega cilja. Predlagamo asistenco dodatnega učitelja (razpored prostih učiteljev, ki učenca lahko takoj odpeljejo iz razreda).

Kdo in kdaj lahko pokliče 112, ko je to potrebno?

* **Nadomestno vedenje (vedenje, ki ni združljivo z motečim vedenjem).**

Šola lahko oblikuje in izvaja tudi druge vzgojne ukrepe. O vzgojnih ukrepih se vodijo ustrezni zapisi, ki ne vplivajo na vzgojne opomine. Zapise vodi razrednik, svetovalna služba ali oseba, ki vodi obravnavo.

**POMEMBNO: Komunikacija med vodstvom/učiteljem, ki z učencem izvede pogovor, in razrednikom:** razrednik mora biti obveščen o tem, kaj se je zgodilo, kdaj so se pogovorili, kaj so se dogovorili, da lahko posreduje informacije staršem. Kadar je prisotno fizično oz. psihično nasilje (ko se nasilje dogaja, kjer so učenci iz več razredov, se to dogaja po/pred poukom) predlagamo, da tovrstno nasilje rešujejo svetovalna služba ali vodstvo in ne razredniki, saj se ne čutimo kompetentni na tem področju.

# VZGOJNI OPOMINI

Izrekanje vzgojnih opominov je opredeljeno v 60. f členu ZOŠ.

Učencu se lahko izreče vzgojni opomin, kadar krši dolžnosti in odgovornosti, določene z zakonom, drugimi predpisi, akti šole in ko vzgojne dejavnosti oziroma vzgojni ukrepi ob predhodnih kršitvah niso dosegli namena.

Vzgojni opomin šola lahko izreče za kršitve, ki so storjene v času pouka, dnevih dejavnosti in drugih organiziranih oblikah vzgojno-izobraževalne dejavnosti ter drugih dejavnosti, ki so opredeljene v letnem delovnem načrtu, hišnem redu, pravilih šolskega reda in drugih aktih šole.

Učencu lahko šola izreče vzgojni opomin v posameznem šolskem letu največ trikrat. O izrečenem opominu šola starše seznani z obvestilom o vzgojnem opominu.

Šola za učenca, ki mu je bil izrečen vzgojni opomin, pripravi individualizirani vzgojni načrt, v katerem opredeli konkretne vzgojne dejavnosti, postopke in vzgojne ukrepe, ki jih bo izvajala.

Obrazložen pisni predlog za izrek vzgojnega opomina poda strokovni delavec šole razredniku.

Razrednik preveri, ali je učenec kršil dolžnosti in odgovornosti, določene z zakonom, drugimi predpisi in akti šole, ter katere vzgojne dejavnosti in vzgojne ukrepe je za učenca šola predhodno že izvedla. Nato razrednik opravi razgovor z učencem in njegovimi starši oziroma strokovnim delavcem šole, ki zastopa interese učenca, če se starši ne udeležijo pogovora. Po razgovoru razrednik pripravi pisni obrazložen predlog za izrek vzgojnega opomina in ga posreduje učiteljskemu zboru. Če razrednik oceni, da ni razlogov za izrek vzgojnega opomina, o tem seznani učiteljski zbor.

O poteku postopka izrekanja vzgojnega opomina šola vodi zabeležke.

Vzgojni opomin izreče učiteljski zbor.

V skrajnem primeru je posledica vzgojnih opominov **premestitev učenca v drug oddelek ali šolo**, v nekaterih primerih tudi **brez soglasja staršev.** Odločitev o tem mora biti podprta s strokovnimi mnenji sodelujočih institucij.

Pri izbiri določenega vzgojnega ukrepa morata razrednik in oddelčni učiteljski zbor upoštevati:

* zmožnost presoje posledic lastnih dejanj glede na učenčevo starost;
* nagibe oziroma motive za dejanje;
* okolje, v katerem učenec živi;
* škodljivost dejanja;
* ponavljanje kršitve.

Pri zelo težkih kršitvah (bolj konkretno) se obvesti tudi pristojne službe. Pristojne službe se obvesti tudi v primeru, če se starši ne odzivajo na vabila za razgovor. Pri vseh kršitvah se je potrebno skupaj z učenci in njihovimi starši dogovoriti, na kakšen način se lahko kršitev vsaj deloma popravi (družbeno koristna dela...). O hujših kršitvah (bolj konkretno) mora razrednik obvestiti svetovalno službo in vodstvo šole. O vseh okoliščinah in ugotovitvah za nastalo kršitev je potrebno pisati zapisnik, katerega morajo podpisati vsi vpleteni.

Če razrednik meni, da zaradi neprimernega obnašanja in določenih dejanj posameznikov ni sposoben zagotoviti varnosti udeležencem na dnevih dejavnosti in šolah v naravi, predlaga oddelčnemu učiteljskemu zboru, naj sprejme sklep, da se ti posamezniki teh dejavnosti ne udeležijo ali da se jim zagotovi posebno spremstvo (lahko tudi učenčevi starši).

# SODELOVANJE S STARŠI IN OKOLJEM

Starši imajo primarno pravico in dolžnost vzgoje otrok, hkrati pa tudi šoli dodeljujejo pooblastila za vzgojo, katere okvir, oblike in cilji morajo biti vnaprej poznani. Redno in kvalitetno sodelovanje šole s starši ter redna in odprta komunikacija so predpogoj za učinkovito vzgojno dejavnost šole.

Starši s šolo sodelujejo na roditeljskih sestankih, govorilnih urah, svetu staršev, svetu šole, na predavanjih, šoli za starše, na šolskih prireditvah, zbiralnih akcijah in ostalih dejavnostih, ki jih pripravlja šola. Redno prejemajo uradna obvestila o učnem uspehu in napredovanju otrok ter dobijo ustrezna pojasnila o učnem in vzgojnem uspehu ter razvoju otrok v individualnih pogovorih z učitelji ali svetovalno službo.

V primeru težav učenca pri določenem predmetu oz. učitelju tudi starši upoštevajo **načelo postopnosti:**

1. reševanje problema **z učiteljem** (pogovor in dogovor – na govorilnih urah v primernem okolju, prostoru); starši naj med OPB ali poukom ne vstopajo v razred, starši naj medvrstniških sporov med učenci ne rešujejo sami v času pouka, odmorov ali OBP in v šolskem prostoru
2. sodelovanje **razrednika** pri obravnavi problema (če se težave ponavljajo oz. stopnjujejo in se stanje ni izboljšalo);
3. sodelovanje **svetovalne službe** (če se težave ponavljajo oz. stopnjujejo in se tudi ob sodelovanju razrednika stanje ni izboljšalo);
4. sodelovanje **vodstva šole (**če se težave ponavljajo oz. stopnjujejo in se tudi ob sodelovanju razrednika in svetovalne službe stanje ni izboljšalo).

## ODGOVORNOSTI STARŠEV

* Skrbijo za zdrav razvoj svojega otroka, ga izobražujejo, vzgajajo, materialno vzdržujejo in skrbijo za njegovo varnost;
* otroku zagotavljajo varstvo pred gospodarskim, socialnim, telesnim, duševnim ali drugim izkoriščanjem in zlorabljanjem;
* otroku zagotavljajo nemoteno učenje in poskrbijo, da otrok izpolnjuje šolske obveznosti (pripravljenost na pouk, domače naloge, prinašanje šolskih potrebščin ipd.);
* redno sodelujejo s šolo, se zanimajo za otroka in spremljajo njegov napredek tako, da prihajajo na govorilne ure in obiskujejo roditeljske sestanke;
* v primeru, ko strokovni delavci šole presodijo, da je potreben daljši in poglobljen razgovor o otrokovem vedenju ali težavah v šoli, starše povabijo k sodelovanju; če se le-ti povabilom ne odzivajo, šola poišče pomoč v drugih institucijah psiho-socialne pomoči (center za socialno delo, svetovalni center in ostale pristojne institucije);
* razrednika seznanijo z izostanki otroka od pouka in ostalih šolskih obveznosti ter odsotnost opravičijo v skladu z zakonskimi določili;
* svojim otrokom jasno pokažejo, da se strinjajo s pravili šole in nasprotujejo otrokovim kršitvam;
* starši učenca, ki ima težave pri spoštovanju dogovorov in pravil šolskega reda, se doma z otrokom pogovorijo, sodelujejo v aktivnostih, ki jih predlaga šola, skupaj sprejmejo ukrepe za izboljšanje stanja in se le-teh držijo;
* s svojim ravnanjem in kulturno komunikacijo (tudi pred svojimi otroki) izražajo spoštljiv odnos do učiteljev in ostalih delavcev šole; Protokol ukrepanja ob neprimerni komunikaciji z delavce šole.
* podpirajo učitelje in druge delavce šole v njihovih vzgojnih prizadevanjih ter sodelujejo pri oblikovanju vzgojnega načrta šole in oddelka
* razumejo in upoštevajo, da je komunikacija preko e-pošte namenjena zgolj pomembnim obvestilom (opravičilo izostanka, sprememba odhoda domov), poglobljene pogovore pa se opravi na govorilnih urah v živo) ter da učitelji odpisujejo na e-pošto le do 15.00 , kar ne velja v času bolniške odsotnosti učitelja (**velja tudi za učence)**. Se strinjamo! Se strinjamo!
* Odgovornost staršev, da otroke redno pošiljajo v šolo (postaviti mejo, od katere naprej mora prinesti zdravniško opravičilo).
* Naj GDPR velja tudi za starše - govoričenje o učiteljih in šoli, razpravljanje na družbenih omrežjih, različnih e-skupinah
* Starši naj bodo z VN seznanjeni ob vstopu otroka v šolo (roditeljski sestanek)

V primeru suma na fizično, spolno, psihično ali ekonomsko nasilje nad otrokom, prisotnosti otroka pri nasilju v družini ter v primeru zanemarjanja otroka (opuščanje dolžne skrbi zanj) smo kot vzgojno-izobraževalna ustanova dolžni podati prijavo na pristojni center za socialno delo.

## OBVEŠČANJE STARŠEV

Starše obveščamo o dogodkih, ki zadevajo njihovega otroka ustno, po telefonu ali pisno. Oblike obveščanja so dogovorjene na roditeljskih sestankih posameznih oddelčnih skupnosti. V primerih

izrednih dogodkov, ki zadevajo poškodbe (bolj konkretno), večjo materialno škodo ali resne kršitve šolskega reda in posredno ali neposredno zadevajo njihovega otroka, pa šola starše vedno in takoj obvesti po telefonu.

# URESNIČEVANJE IN SPREMLJANJE VZGOJNEGA NAČRTA

Vzgojni načrt OŠ Šenčur je temeljni dokument za naše vzgojno delo. Z njegovo realizacijo bomo uresničevali cilje 2. člena ZOŠ. Svoja vzgojna prizadevanja in rezultate bomo vsakoletno ocenili; ugotavljali bomo rezultate našega dela in po potrebi uvajali morebitne izboljšave. Naloge se bodo med letom tudi dopolnjevale s sklepi strokovnih organov šole, okrožnicami in navodili pristojnega ministrstva in Zavoda za RS ter s sklepi ustanovitelja. Za realizacijo vzgojnega načrta so odgovorni vsi delavci šole.

Nosilci posameznih zadolžitev:

* SVET ŠOLE: sprejme vzgojni načrt in poročilo o samoevalvaciji šole.
* UČITELJSKI ZBOR: opravlja vzgojno-izobraževalni proces, oblikuje analize in smernice za nadaljnje delo.
* RAZREDNIKI: so odgovorni za vzgojno in ostalo delo v svojem oddelku.
* STARŠI: sodelujejo pri pripravi in oblikovanju vzgojnega načrta in soustvarjanju šolske klime.
* RAVNATELJ: uresničuje, spremlja, zagotavlja in ugotavlja kakovost s samoevalvacijo.

Koncept vzgojnega načrta je bil potrjen:

* na rednem sestanku učiteljskega zbora 19. 5. 2009;
* na redni seji sveta staršev 27. 5. 2009;
* na redni seji sveta šole 28. 5. 2009.

Majda Vehovec

ravnateljica

Aktiv ravnateljev naj se poenoti pri oblikovanju vzgojnega načrta.

Vzgojni načrt se uporablja tudi pri vseh obšolskih dejavnostih: šole v naravi, tabori, ekskurzije, fakultativne dejavnosti,….

V grobem ocenjujemo, da je bil prvotni VN premišljeno in kakovostno zasnovan, a se sprašujemo, zakaj ni zaživel v praksi. Bo pri novem drugače?